《与兴福老枯崖乘月观涛》
宋代·蒲寿宬

无心携起碧筇条，偶尔来从渔父招。
山色多情似吴越，涛声牵梦到金焦。
鱼龙一任风云便，鸥鹭不知天海遥。
共倚栏干秋月白，岂期真乐在今宵。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。